22/02/2017 | Administración LocalMunicipal
Betanzos
Convocatoria de axudas económicas para compensación de gastos farmacéuticos dirixidas a familias con menores a cargo. Ano 2017. Concello de Betanzos

ANUNCIO Convocatoria de axudas económicas para compensación de gastos farmacéuticos dirixidas a familias con menores a cargo. Ano 2017. Concello de Betanzos A Xunta de Goberno Local do Concello de Betanzos, en sesión ordinaria de data 09/02/2017, aprobou as seguintes bases do programa de axudas económicas para compensación de gastos farmacéuticos dirixidas a familias con menores a cargo durante o ano 2017. O prazo para a presentación de solicitudes estará aberto ata o día 15/11/2017. “Bases do programa de axudas económicas para compensación de gastos farmacéuticos dirixidas a familias con menores a cargo. Ano 2017 1. Obxecto e finalidade. Estas bases teñen por obxecto regular o procedemento do Concello de Betanzos para a concesión de axudas económicas para compensación de gastos farmacéuticos dirixidas a familias con menores a cargo durante o ano 2017, de acordo coa subvención concedida pola Dirección Xeral de Inclusión Social por importe de 4.800 € de conformidade coa Orde de 12/08/2016 (DOG de 26/08/2016). O programa de axudas consistirá no cofinanciamento do 40% dos medicamentos financiados polo Sistema nacional de saúde e prescritos a través de receita a familias con menores a cargo que atravesan dificultades económicas que estean empadroadas no Concello de Betanzos. Neste programa poderán compensarse os gastos farmacéuticos realizados e xustificados entre os meses de decembro de 2016 a novembro de 2017, ambos os dous engadidos.2. Crédito orzamentario e contido das axudas. O orzamento do programa de axudas económicas para compensación de gastos farmacéuticos para o ano 2017 ascende á cantidade de 6.000 €, con cargo á aplicación orzamentaria 231/480.00 (código de proxecto de gasto 2017/3/0/1). Os importes das axudas non poderán superar os 120 € por persoa integrante da unidade familiar e ano. Poderá superarse este límite nos casos en que a situación do/a destinatario/a final o faga aconsellable, circunstancia que deberá estar debidamente xustificada no correspondente informe social emitido polo/a traballador/a social dos servizos sociais comunitarios básicos.3. Persoas beneficiarias e requisitos. Poderán solicitar estas axudas as familias que cumpran estes 3 requisitos: – Familias con menores de 16 anos ao seu cargo. – Estar empadroado/a no Concello de Betanzos. – Non superar os limiares de ingresos do artigo 12 d) da Lei 10/2013, do 27 de novembro, de inclusión social de Galicia. – Familias con 2 membros: 473,93 €/mes. – Familias con 3 membros: 537,83 €/mes. – Familias con 4 membros: 591,08 €/mes. – Familias con 5 membros: 644,33 €/mes. – Familias con 6 membros: 697,58 €/mes. – Familias con 7 membros ou máis 718,88 €/mes. Tamén deberá acreditar que que non teñen débedas coa facenda municipal e cumprir os requisitos para obter a condición de beneficiario/a e coas obrigas que iso supón, tal e como se establece na Lei 38/2003, do 17 de novembro, xeral de subvencións.4. Solicitudes e prazo. O prazo para a presentación de solicitudes coa documentación necesaria estará aberto ata o día 15/11/2017. Poderán compensarse os gastos farmacéuticos realizados e xustificados entre os meses de decembro de 2016 ao 15 de novembro de 2017, ambos os dous incluídos. As solicitudes das axudas, debidamente cubertas e asinadas pola persoa solicitante e acompañadas da documentación correspondente, presentaranse no modelo oficial que figura como anexo no Rexistro xeral do Concello. As solicitudes serán atendidas por rigorosa orde de presentación no rexistro de entrada do Concello ata que se esgote o crédito orzamentario destinado a esta finalidade.5. Documentación. Xunto coa solicitude achegarase a seguinte documentación: – Impreso de solicitude debidamente cuberto. – Fotocopia do DNI do/a solicitante e daqueles membros que convivan no domicilio familiar. – Copia do libro de familia onde consten o/a menor/es que conviven no domicilio. – Certificado do número de conta bancaria. – Xustificante receita médica. – Factura da farmacia. – Xustificantes dos ingresos que perciba no momento da solicitude a persoa solicitante e resto das persoas que integren a unidade familiar en concepto de rendementos do traballo ou de actividades económicas, como retribucións, rendas, prestacións, axudas, subsidios, prestacións de pagamento único ou por calquera outro concepto; así mesmo, as cantidades percibidas en concepto de rendementos do capital mobiliario e inmobiliario, alugamentos ou similares, así como rendementos do patrimonio. – Copia da declaración da renda ou datos fiscais relativos ao último exercicio da persoa solicitante e resto das persoas que integran a unidade familiar. As solicitudes poderán facer referencia a gastos farmacéuticos realizados dende o 1 de decembro de 2016 ata o 15 de novembro de 2017. * O empadroamento comprobarase de oficio.6. Tramitación e resolución das solicitudes. Unha vez presentada a solicitude ao órgano instrutor, educadora familiar e/ou traballadores sociais, realizarán as comprobacións necesarias para a determinación, coñecemento e comprobación dos datos. Se a solicitude non reúne os requisitos establecidos, requiriráselle á persoa interesada para que a emende no prazo de 10 días, indicándoselle que de non facelo comprenderase como desistida da súa solicitude, que será arquivada sen mais trámites. Se a solicitude cumpre os requisitos esixidos formularase proposta de resolución provisional na que se expresará o cumprimento dos requisitos dos solicitantes para a concesión das axudas e a contía individualizada de subvención que se propón para cada solicitante con arranxo aos requisitos esixidos no artigo 3 das presentes bases. A proposta de resolución provisional, que conterá as solicitudes presentadas no mes inmediato anterior, presentarase á Xunta de Goberno Local, que será o órgano competente para a súa resolución definitiva e concesión, previo informe da Intervención municipal. As axudas concedidas serán notificadas aos solicitantes e procederase ao pago da contía concedida.” Betanzos, 17 de febreiro do 2017. O alcalde Asdo.: José Ramón García Vázquez